Eztainu

Eztainua edo zirraida elementu kimiko bat da, Sn ikurra eta 50 zenbaki atomikoa dituena. Ez da erraz herdoiltzen, eta, beraz, oso erabilgarria da korrosioari aurre egiteko. Eztainua kolore zuri-zilarkarako metala da. Zinka baino gogortasun txikiagoa du, eta beruna baino handiagoa. 100 °Cko tenperaturan oso harikortasun eta xaflakortasun handia du, eta, horrela, lortu daitezke eztainuzko orriak, hamarren bar milimetroko batzuetako lodierakoak. Beroan oso hauskorra da eta hauskortu daiteke. Azido indartsuek kalte egiten diote. Eztainua hiru forma alotropikoetan aurkitu daiteke:

 Eztainu txuri erronbikoa
 Eztainu txuri tetragonala
 Eztainu gris kubikoa

Lehenengo bi formak kristalinoak dira, azkena, 18 °C baino gutxiagoko tenperaturan egonkorra, hauts forman agertzen da. Tenperatura honen azpitik eztainu zuria, eztainu gris bihurtzen da, gero eta tenperatura txikiagoa izan, gero eta azkarrago. Eztainu oso elementu urria da Lurrean, bakarrik %0.001 da, nahiz eta mineral forman kontzentraturik agertu, garrantzitsuena cassiterita izanez, SnO2.

Erauzketa 
Bi prozesuren bitartez lortu daiteke eztainua:

 Kasiteritaren erredukzio pirometalurgikoaren bidez: Kasiterita ezpurutasunetatik banantzen da, eta erreberbero labe batera bidaltzen da, non, 1200-1300 °Cko tenperaturaz, koke ikatzaren bidez eztainu purura erreduzitzen da. SnO2 + 2 C --> 2 CO + Sn Geroago, fintzen da ezpurutasun guztietatik banantzeko (batez ere burdina eta kobrea), azkenik metala lortuz % 99.8ko purutasun batekin.

 Burdinzuritik errekuperazio elektrolitikoaren bidez: Burdinzuria eztainuzko geruza bat duen altzairua da. Duen kontsumo handiarengatik industria kontserbatzailetik, hainbat metodo landu izan dira honetatik abiatuz eztainua lortzeko. Ekonomikoena sodio hidroxidoko disoluzio batean burdinzuria sartzea, honek eztainua disolbatzen du, eta geroago metala lortzen da elektrolisia disoluzio hartan aplikaturik.

Aplikazioak 
Eztainua oso metal erabilia da munduko ehunka prozesu industrialetan. Purua denean altzairua estaltzeko erabiltzen da latorria eratuz, baita nahastura asko lortzeko ere:

 Brontzea: Kobrea eta eztainuaren nahastura.
 Soldatzeko metala: Beruna eta eztainuaren nahastura.
 Badaude beste hainbeste nahastura eztainuarekin, eta industria aeroespazialean titanioarekin nahasturik erabiltzen da, eta intsektizida batzuen osagai gisa.

Erreferentziak

Kanpo-estekak 

Elementu kimikoak